Malé Prespanské jazero

Malé Prespanské jazero (, )  je jazero nachádzajúce sa na hraniciach Albánska (kraj Korçë) a Grécka (Západná Makedónia). Nachádza sa vo vnútrozemí Balkánskeho polostrova, neďaleko od Veľkého Prespanského jazera, s ktorým tvorí jeden celok. Z celkovej plochy jazera leží 42,5 km² (138 km² povodia) v Grécku a 4,3 km² (51 km² povodia) v Albánsku.

Na sever od Malého Prespanského jazera, na hraniciach Albánska (kraj Korçë), Grécka (Západná Makedónia) a Severného Macedónska, sa nachádza Veľké Prespanské jazero. 

21. augusta 1975 bolo zaradené do Rámsarského zoznamu mokradí medzinárodného významu, najmä pre dôležitosť územia pre hniezdenie a rozmnožovanie ohrozených vtáčích druhov.

Rámsarská lokalita 
V roku 1975 bolo zaradené na Rámsarský zoznam mokradí medzinárodného významu, v rámci ktorého bolo v rokoch 1990–1999 na Montreuxskom zozname, v ktorom sú vedené lokality ohrozené ľudskou činnosťou. V tomto období bol miestny ekosystém ohrozovaný vysúšaním, nadmerným spásaním pasienkov v bezprostrednom okolí a výlovom rýb. Vegetáciu tvorí rozmanitá vodomilná flóra, ktorá rastie na nivách v oblasti. Územie je významnou lokalitou pre prezimovanie a rozmnožovanie ohrozených vtákov, najmä pelikánov: Pelikán kučeravý (200 párov); Pelecanus onocrotalus (70 párov); a Phalacrocorax pygmeus (100 párov).

Referencie

Iné projekty

Zdroj

Externé odkazy 
 Geografia oblasti Prespanských jazier
 Malé Prespanské jazero na stránke Gréckeho centra pre biotopy a mokrade 

Medzinárodné jazerá v Európe
Jazerá v Grécku
Jazerá v Albánsku
Povodie Drinu
Balkán